### Beslutningstema

I denne sag træffes beslutning om anvendelse af midler i cykelstipuljen og frigivelse af midlerne i puljen.

### Historik

Primo 2023 besluttede Teknik- og Miljøudvalget, at der skulle sendes tre ansøgninger til den statslige Mette Henriksen i 2023. Ansøgningerne var Hydrovej, [adresse] og [adresse] mellem [adresse] og stationen. Udvalget traf samtidig beslutning om, at restmidler i cykelstipuljen 2023 ikke skulle prioriteres, inden afklaring om Tønder Kommune fik statslige midler til én eller flere af ansøgningerne. I juni 2023 fik Tønder Kommune besked fra Vejdirektoratet, at ingen af ansøgningerne opnåede tilskud fra [adresse] i 2023.

### Sagsfremstilling

Teknik- og Miljøudvalget har tidligere bevilliget midler af cykelstipuljen 2023 til anlæg af dobbeltrettet cykelsti fra [adresse] til [adresse], som opnåede tilskud fra [adresse] i 2022. Der er 2,290 mio. kr. i restmidler/uforbrugte midler i cykelstipuljen 2023.

Af de tre ansøgninger, der var indsendt til [adresse], vurderer forvaltningen, at ansøgningen til stianlæg mellem [adresse] og stationen har størst potentiale til at skabe mere cykeltrafik og for at sikre pendlere til togforbindelsen på [adresse].

Budgettet til cykelpuljeansøgningen var på 3,9 mio. kr. Budgettet er højere, når et projekt delvis finansieres at statslig tilskud, end når et projekt alene finansieres af kommunale midler, fordi der ligger en del ekstra opgaver i et puljeprojekt.

Forvaltningen foreslår, at Teknik- og Miljøudvalget træffer beslutning om anlæg af dobbeltrettet cykelsti mellem [adresse] og stationen, og at der som foreslået i ansøgningen samtidig anlægges cykelstrimler i [adresse] by.

Der er endnu ikke udarbejdet et endeligt anlægsoverlag for projektet, når det alene udføres for kommunale midler, men der forventes, ud fra et foreløbigt skønnet overslag at udgiften er på 3,6 mio. kr.

Forvaltningen foreslår, at udvalget træffer beslutning om, at restmidlerne i 2023 anvendes til projektering og opstart på en dobbeltrettet cykelsti mellem [adresse] og stationen, og at udvalget prioriterer merudgiften finansieres af cykelstipuljen 2024.

Såfremt Teknik- og Miljøudvalget beslutter at restmidler i cykelstipuljen 2023 skal anvendes til anlæg af sti mellem [adresse] og stationen, foreslår forvaltningen, at restmidlerne i cykelstipuljen 2023 frigives som rådighedsbeløb til projektering og anlæg af den dobbeltrettede cykelsti.

For at projektet kan realiseres og igangsættes, bliver det nødvendigt at erhverve arealer langs den planlagte sti. Som udgangspunkt ønsker Tønder Kommune at indgå frivillig aftale omkring arealerhvervelse med de berørte lodsejere. Skulle det ikke være muligt at indgå en frivillig aftale, agter Tønder Kommune at ekspropriere det nødvendige areal. Forvaltningen forventer, at erhvervelse af arealet vil være ukompliceret og foreslår, at forvaltningen bemyndiges til at indlede forhandlinger med lodsejeren.

### Økonomi

På anlæsgnr. 795 - Cykelstier, er der

* I 2023 uforbrugte midler på 2,290 mio. kr.
* I 2024 afsat 6,278 mio. kr. til cykelstier (jvf. overslagsår 2024 i investeringsoversigt 2023)

### Direktøren for Teknik/Miljø, Service og Beskæftigelse indstiller,

at der anlægges en dobbeltrettet cykelsti mellem [adresse] og stationen, som beskrevet i ansøgningen til Cykelpuljen 2023,

at der gives en anlægsbevilling og frigives et rådighedsbeløb på 2,290 kr. til projektering og anlæg af dobbeltrettet cykelsti langs [adresse] (anlægsnr. 988) finansieret af anlægsnr. 795 Pulje til cykelstier,

at Teknik- og Miljøudvalget ved prioritering af 2024-anlægsrammen prioriterer udgiften til færdiggørelsen af stien,

at forvaltningen bemyndiges til at optage forhandling med de berørte lodsejere, med henblik på at opnå en frivillig aftale om arealerhvervelse på ekspropriationslignende vilkår,

at ekspropriation til arealerhvervelsen indledes, hvis der ikke kan opnås forlig ved frivillig aftale, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales, idet udvalget ønsker, at anlægsrammen for 2024 forhøjes med 1,310 mio. kr.